
PATVIRTINTA
Šiaulių miesto savivaldybės tarybos
2025 m. rugsėjo 4 d. sprendimu Nr. 




 SKYRIUS


. Laikinosios karių palaikų perkėlimo ir laidojimo vietos paženklinimo komisijos (toliau – Komisija) nuostatai (toliau – Nuostatai) reglamentuoja Komisijos  funkcijas ir darbo tvarką.
. Komisija Šiaulių miesto savivaldybės vykdomajai institucijai pateikia siūlymus dėl karių palaikų perkėlimo ir karių palaikų laidojimo vietos paženklinimo. Remdamasi Komisijos išvadomis, Šiaulių miesto savivaldybės vykdomoji institucija parengia Šiaulių miesto savivaldybės atstovaujamosios institucijos sprendimo dėl karių palaikų perkėlimo ir karių palaikų laidojimo vietos paženklinimo projektą.
. Komisija yra atskaitinga Šiaulių miesto savivaldybės tarybai. 
. Komisija savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės 2025 m. rugpjūčio 27 d. nutarimu Nr.  „Dėl Antrojo pasaulinio karo Sovietų Sąjungos ir kitų šalių, propaguojančių totalitarinius, autoritarinius režimus ir jų ideologiją, karių palaikų perkėlimo ir laidojimo vietos paženklinimo tvarkos aprašo patvirtinimo“, kitais teisės aktais ir šiais Nuostatais.


 SKYRIUS
KOMISIJOS POSĖDŽIŲ ŠAUKIMO TVARKA

. Komisijos posėdžius (toliau – posėdžiai) savo iniciatyva arba suinteresuotų organizacijų siūlymu šaukia ir jiems vadovauja Komisijos pirmininkas. Komisijos pirmininkui negalint dalyvauti posėdyje, Komisijos pirmininko funkcijas atlieka Komisijos pirmininko pavaduotojas.
. Posėdžiuose dalyvauja Komisijos nariai, posėdžio sekretorius ir Komisijos sprendimu pakviesti su posėdžio darbotvarkėje svarstomais klausimais susiję asmenys (institucijų, įmonių ar organizacijų atstovai, specialistai, ekspertai ir pan.). Komisijos posėdžiai yra uždarieji.
. Posėdžio darbotvarkę sudaro Komisijos pirmininkas, o jo nesant, – Komisijos pirmininko pavaduotojas. Kartu su posėdžio darbotvarke ją sudaręs asmuo pateikia svarstomus klausimų sąrašą ir papildomus dokumentus.
. Posėdyje svarstytiną klausimą Komisijos pirmininkui gali pasiūlyti ir kiekvienas Komisijos narys. 
. Apie rengiamą posėdį ne vėliau kaip prieš 2 darbo dienas iki posėdžio visi Komisijos nariai turi būti informuoti, jiems pateikta darbotvarkė ir papildomi dokumentai.
. Prireikus skubiai surengti Komisijos posėdį, jos nariai gali būti kviečiami posėdžio dieną, tokiu atveju darbotvarkė, sprendimų projektai ir papildomi dokumentai pateikiami posėdyje.

  SKYRIUS
KOMISIJOS DARBO ORGANIZAVIMAS

. Komisijos sprendimai priimami 2/3 visų posėdyje dalyvaujančių Komisijos narių balsais. Komisijos posėdis yra teisėtas, jeigu jame dalyvauja ne mažiau kaip pusė Komisijos narių, įskaitant ir Komisijos narius, balsuojančius raštu. Komisijos nario balsavimas raštu yra įskaitomas į posėdžio kvorumą ir posėdžio rezultatus. Komisijos narys neturi teisės balsuoti svarstomu klausimu, jeigu jis ar jo artimi asmenys (tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktinis, sugyventinis, partneris, kai partnerystė įregistruota įstatymų nustatyta tvarka, taip pat sutuoktinio, sugyventinio, partnerio, kai partnerystė įregistruota įstatymų nustatyta tvarka, vaikai, vaikų, brolių, seserų, vaikaičių sutuoktiniai, sugyventiniai partneriai, kai partnerystė įregistruota įstatymų nustatyta tvarka) yra asmeniškai suinteresuoti sprendimo rezultatais. 
. Balsuodami Komisijos nariai turi lygias teises. Balsavimo metu kiekvienas narys turi vieną balsą. Balsams „už“ ir „prieš“ pasiskirsčius po lygiai, lemia Komisijos pirmininko arba jo funkcijas atliekančio Komisijos pirmininko pavaduotojo balsas.
. Komisijos pirmininkas arba kitas narys, turintis asmeninį arba Nuostatų 11 punkte nurodytą jo artimų asmenų suinteresuotumą dėl sprendimo rezultato, privalo apie tai pranešti ir nusišalinti nuo klausimo svarstymo Lietuvos Respublikos viešųjų ir privačių interesų derinimo valstybinėje tarnyboje įstatymo nustatyta tvarka. Tokiu atveju jis neįskaitomas į narių, dalyvaujančių Komisijos posėdyje svarstomu klausimu, skaičių ir kvorumą.
. Komisijos narys turi teisę balsuoti raštu dėl iš anksto paskelbto posėdžio darbotvarkės klausimo ir suformuluoto sprendimo projekto ir pateikti savo sprendimą ne vėliau kaip iki posėdžio pradžios Komisijos pirmininkui, o jo nesant, – Komisijos pirmininko pavaduotojui arba Komisijos sekretoriui.
. Komisijos nario, nedalyvaujančio posėdyje ir dėl svarstomo klausimo pateikusio savo sprendimą raštu, balsavimas yra įskaitomas į posėdžio kvorumą ir posėdžio rezultatus. Posėdžio protokole pažymima, kad atitinkamas Komisijos narys balsavo raštu.
. Visi Komisijos posėdžiai protokoluojami. Posėdžius techniškai aptarnauja, juos organizuoja ir surašo posėdžių protokolus Komisijos sekretorius. Komisijos sekretorius nėra Komisijos narys ir neturi balsavimo teisės.
. Komisijos nario reikalavimu atskiroji jo nuomonė svarstomu klausimu turi būti įrašyta į posėdžio protokolą. Kiekvieno Komisijos posėdžio protokolą pasirašo Komisijos posėdžio pirmininkas ir Komisijos sekretorius. 
. Komisija visuomenės informavimo priemonėse turi teisę skelbti, jos nuomone, reikalingą informaciją, jei kiti įstatymai ar įstatymų įgyvendinamieji teisės aktai nenumato kitaip.

